Foto: KUN.UZ O‘zbekiston poytaxtida isitish mavsumi joriy yilning 16 oktabridan boshlanadi. Bu haqda Toshkent shahar hokimligi matbuot xizmati xabar qilmoqda. Qayd etilishicha, Toshkent shahar hokimining tegishli qaroriga muvofiq, 2018/2019 yilgi isitish mavsumini samarali tashkil etish chora-tadbirlari belgilandi. Unga ko‘ra, 2018 yil 16 oktabrdan ijtimoiy soha obektlarida, 2018 yil 19 oktabrdan sinov tariqasida turar joy binolarida muntazam isitish boshlanadi. Ma’lumot uchun, 2017/2018 yil isitish mavsumi ijtimoiy soha obektlarida 2017 yil 10 noyabrdan, turar-joy binolarida 2017 yil 12 noyabrdan boshlangan.